ཞེས་པ་སྟེ།སྔར་བཤད་པའི་རྗེས་འཇུག་གི་ཡི་གེ་བཅུ་པོ་དེ་རྣམས་ཉིད་མིང་ཚིག་གང་གི་མཐར་སྦྱར་བ་ཡོད་ཀྱང་རུང་།དེ་དག་ལ་ཨཱ་ལི་བཞི་པ་ཨོ་ཡིག་སྟེ་སྣ་རུ་སྦྱར་བ་ནི།སྐབས་བབ་ཀྱི་བརྗོད་བྱའི་དོན་དེ་ཉིད་དེ་ཙམ་གྱིས་བསྡུ་བར་སོང་བས་སླར་བསྡུའི་སྒྲ་ཞེས་སམ།རྫོགས་ཚིག་ཅེས་ཀྱང་བྱའོ།།དེ་ཡང་གཞུང་གི་དངོས་བསྟན་རྟག་གོ།བཟང་ངོ།།ཡོད་དོ།།ཡིན་ནོ།།སྒྲུབ་བོ།།བསམ་མོ།།བྱའོ།།འགྱུར་རོ།སེལ་ལོ།།བྱས་སོ།།ཞེས་པ་ལྟ་བུ་བཅུ་དང་།ད་དྲག་གིས་ཐོབ་པའི་ཤུགས་བསྟན།གྱུརད་ཏོ།།ལྟ་བུ་གཅིག་སྟེ་བཅུ་གཅིག་ཡོད་དོ།།